Jaromír Pastorek

Prof. RNDr. Jaromír Pastorek, DrSc. (* 18. marec 1957, Nové Zámky) je slovenský biochemik a objaviteľ génu kódujúceho nádorovo-asociovaný proteín CA IX, ktorý slúži ako marker hypoxických nádorov. Vyštudoval na Prírodovedeckej fakulte Univerzity Komenského v Bratislave. V roku 2009 bol zvolený za predsedu Slovenskej akadémie vied, v roku 2013 znovuzvolený do druhého štvorročného obdobia. 15. januára 2014 ako predseda samosprávnej vedeckej inštitúcie vyjadril v mene Slovenskej akadémie vied podporu Robertovi Ficovi v nastávajúcich prezidentských voľbách. 18. decembra 2014 Snem SAV prijal návrh o jeho odvolaní z postu predsedu. „Medzi hlavnými argumentmi navrhovateľov odvolania bol spôsob rokovania predsedu SAV s predstaviteľmi štátu o rozpočte, kritizovali ho aj pre nedostatočnú komunikáciu vnútri akadémie.“ 15. januára 2015 bol na základe uznesenia Vlády SR č. 28 2015 menovaný za splnomocnenca vlády SR pre výskum a inovácie, predkladateľom návrhu bol predseda vlády Robert Fico. Je ženatý, má dve deti.

Vzdelanie 
 1982 – RNDr., Prírodovedecká fakulta Univerzity Komenského, Katedra biochémie, Bratislava
 1988 – CSc. v odbore virológia, Virologický ústav Slovenskej akadémie vied, Bratislava
 1998 – DrSc. v odbore virológia, VÚ SAV, Bratislava
 1998 – Doc., Prírodovedecká fakulta Univerzity Komenského, Bratislava
 2005 – Prof., Univerzita veterinárskeho lekárstva, Košice

Kariéra 
 1982 – Virologický ústav SAV
 19851988 – Ašpirant
 19901998 – Vedúci Oddelenia molekulárnej biológie
 19922001 – Zástupca riaditeľa VÚ SAV
 20012009 – Riaditeľ VÚ SAV
 20092014 – Predseda SAV
 2015 – Splnomocnenec Vlády SR pre výskum a inovácie

Pedagogická činnosť 
 od 1998 – Cyklus prednášok pre študentov 4. ročníka Katedry mikrobiológie a virológie, predmet Biosyntéza vírusov, Prírodovedecká fakulta UK
 od 1998 – Cyklus prednášok pre študentov 4. ročníka Katedry molekulárnej biológie, predmet Regulácia génovej expresie, Prírodovedecká fakulta UK
 Školiteľ 9 PhD študentov s úspešnou obhajobou

Odborné študijné pobyty v zahraničí 
 19901991 – Institute of Animal Health, Houghton, UK
 19972002 – Faculty of Agronomy, Gembloux, Belgicko

Ocenenia 
 2002 – Vedec roka SR za rok 2001
 2007 – zaradený do vedeckej špičky SR v biológii (agentúra ARRA)
 2008 – cena Literárneho fondu za vedecký ohlas

Pôsobenie v grantových agentúrach, komisiách a vedeckých spoločnostiach:
 Predseda Komisie VEGA pre molekulárnu a bunkovú biológiu (19972003)
 Podpredseda Výkonného výboru VEGA (20002003)
 Člen Výboru Slovenskej spoločnosti pre biochémiu a molekulárnu biológiu (od 1998)
 Člen Európskej asociácie pre výskum rakoviny (EACR)
 Člen odborovej komisie pre doktorandské štúdium v odboroch Molekulárna biológia a Virológia
 Člen Vedeckého kolégia pre molekulárnu biológiu (od 1997)
 Predseda pracovnej skupiny pre biológiu v Rade pre prírodné vedy APVV (od roku 2006)
 Volený člen Európskej akadémie vied a umení (2008)

Publikačná činnosť a patenty 
 130 recenzovaných prác v medzinárodných časopisoch evidovaných v CC (podstatná časť publikácií tematicky zameraných na pochopenie molekulových mechanizmov vírusových infekcií a rakoviny vznikla na Slovensku na pôde VÚ SAV)
 viac než 3264 SCI citácií (mimo autocitácií), celkovo 2667 citácií podľa Web of Science ku dňu 15. 2. 2008
 viac než 60 príspevkov na medzinárodných konferenciách, z toho 10 pozvaných plenárnych prednášok
 objaviteľ génu kódujúceho nádorovo-asociovaný proteín CA IX (ktorý je v súčasnosti používaný ako marker hypoxických nádorov a prognostický indikátor) a spoluautor US patentu “MN Gene and Protein” (Závada, Pastoreková, Pastorek) číslo 5,384,676 z roku 1995 ako aj vyše 20 nadväzujúcich patentov zameraných na diagnostické a terapeutické využitie nádorovo-asociovaného proteínu MN/CA IX objaveného na VÚ SAV

Referencie

Externé odkazy 
  – Jaromír Pastorek: Veda je drina, treba to ukázať
  – Jaromír Pastorek: Klesli sme duchom
  – Jaromír Pastorek: Do vedy na Slovensku treba investovať
  – Pastorek: Boli sme prví na svete
 http://www.sav.sk/uploads/users_cv/08131308pastorek.doc
 http://www.psav.sav.sk/?dv=president

Osobnosti z Nových Zámkov
Absolventi Prírodovedeckej fakulty Univerzity Komenského
Slovenskí vedci
Slovenskí biochemici
Predsedovia Slovenskej akadémie vied
Riaditelia ústavov Slovenskej akadémie vied
Členovia Európskej akadémie vied a umení
Pracovníci Slovenskej akadémie vied
Riadni členovia Učenej spoločnosti Slovenska